Diari Oficial de la Generalitat Valenciana


Sumari del DOGV 5862, del 02-10-2008 (2008/11278)

ORDE de 22 de setembre de 2008, de la Conselleria de Medi Ambient, Aigua, Urbanisme i Habitatge, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5862

Data del DOGV
:   02-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11547


Data del document
:   22-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * malaltia vegetal
    * legislació
    * tractament fitosanitari
    * arbre perennifoli
    * arboricultura
    * muntanya

ORDE de 22 de setembre de 2008, de la Conselleria de Medi Ambient, Aigua, Urbanisme i Habitatge, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff). [2008/11249]  
Conforme amb l'estudi que sobre l'estat fitosanitari de la forest de la Comunitat Valenciana ha dut a terme aquesta Conselleria, pel que fa a la processionària del pi (Thaumetopoea pityocampa Schiff), i tenint present la disponibilitat pressupostària de l'any 2008 s'han seleccionat, basant-se en els criteris tècnics i econòmics esmentats, les zones de tractament per al seu control, per la qual cosa, en virtut de les facultats que tinc atribuïdes i de conformitat amb el que estableix l'article 53 de la Llei 3/1993 forestal de la Comunitat Valenciana,  
ORDENE  
Article primer  
Declarar d'utilitat pública i obligatori el tractament per al control de la processionària del pi en la campanya de 2008, en els següents termes municipals de la Comunitat Valenciana:  
- Província d'Alacant: Cañada, el Camp de Mirra, Villena, Sax, la Vila Joiosa, Busot, Alacant, Xixona, Elx, Santa Pola, Crevillent i Torrevieja.  
- Província de Castelló: Vilafranca, Sant Mateu, Alcalà de Xivert, Cervera del Maestre, Peníscola, Soneja, El Toro i Villahermosa del Río.  
- Província de València: Ademuz, Castielfabib, Vallanca, Alpuente, La Yesa, Losa del Obispo, Serra, Llíria, Albalat dels Tarongers, Sagunt, Gilet, Segart, Guadassuar, Rafelguaraf, l'Ènova, Enguera, Millares, Canals, Fontanars dels Alforins, Benigánim, Bocairent, Simat de la Valldigna i Paterna.  
Article segon  
1. Personal tècnic de la Direcció General de Gestió del Medi Natural dirigirà l'execució dels tractaments, mitjançant procediments adequats, els quals seran realitzats en aquelles zones considerades com a prioritàries de cada terme municipal relacionat en l'article primer, tenint en compte el nivell d'incidència de la plaga detectat en la prospecció fitosanitària i allò observat en la revisió posterior.  
2. Amb antelació suficient, la Direcció Territorial corresponent notificarà als ajuntaments dels municipis afectats aquesta declaració, com també les dates i zones que s'han de tractar en el seu municipi.  
Disposició Final  
Aquesta ordre entrarà en vigor l'endemà de la publicació en el Diari Oficial de la Comunitat Valenciana.   
València, 22 de setembre de 2008  
El conseller de Medi Ambient, Aigua, Urbanisme i Habitatge  
JOSÉ RAMÓN GARCÍA ANTÓN